b'\n_START_ARTICLE_\nRob Levin\n_START_PARAGRAPH_\nRobert "Rob" Levin (16. joulukuuta 1955 \xe2\x80\x93 16. syyskuuta 2006) joka tunnettiin my\xc3\xb6s k\xc3\xa4ytt\xc3\xa4j\xc3\xa4tunnuksellaan "lilo", oli IRC-verkko freenoden perustaja sek\xc3\xa4 PDPC:n ainut ty\xc3\xb6ntekij\xc3\xa4. H\xc3\xa4n ohjelmoi vuodesta 1968 alkaen ja ty\xc3\xb6skenteli sovellusohjelmoijana vuodesta 1978. Vuodesta 1994 h\xc3\xa4n kehotti vapaiden ja avoimien ohjelmistojen kehitt\xc3\xa4ji\xc3\xa4 k\xc3\xa4ytt\xc3\xa4m\xc3\xa4\xc3\xa4n IRCi\xc3\xa4 ty\xc3\xb6ss\xc3\xa4\xc3\xa4n._NEWLINE_Levin joutui 12. syyskuuta 2006 liikenneonnettomuuteen auton t\xc3\xb6rm\xc3\xa4tess\xc3\xa4 h\xc3\xa4nen polkupy\xc3\xb6r\xc3\xa4\xc3\xa4ns\xc3\xa4. H\xc3\xa4n kuoli saamiinsa vammoihin 16. syyskuuta._NEWLINE_Toisin kuin usein kuvitellaan, "lilo"-nimi ei tullut Linux Loaderista, Lilo & Stitch-elokuvasta tai last in last out puskurista, vaan John Varleyn science fiction -kirjasta The Ophiuchi Hotline, jossa esiintyy Lilo-niminen hahmo.'